**เรื่อง สรุปข้อสั่งการ ลธ.คสช. จากการประชุมเมื่อวันจันทร์ที่ 15 มกราคม 2561**

**เรียน รอง อปค., ผอ.สน., ผตปค., ผอ.กอง, ปจ.ทุกจังหวัด**

รอง ผบ.ทบ. (พลเอก สสิน ทองภักดี) ในฐานะ รองเลขาธิการ คสช. ได้จัดประชุมหน่วยงานที่เกี่ยวข้องประจำวันจันทร์ที่ 15 มกราคม 2561 และมีข้อสั่งการเพื่อให้ส่วนราชการที่เกี่ยวข้องไปดำเนินการ ดังนี้

**1.** **การแก้ไขปัญหาความเดือดร้อนของประชาชน** ขอให้ กกล.รส.ประสานทุกส่วนราชการเข้าไปแก้ไขและชี้แจงทำความเข้าใจกับประชาชน ให้ทุกปัญหาคลี่คลายในระดับพื้นที่ เช่น ปัญหายางพารา ปัญหาราคาพืชผลการเกษตร เป็นต้น

**2. การดำเนินการตามนโยบาย/ข้อสั่งการของนายกรัฐมนตรี** ขอให้ทุกส่วนราชการประสานงานและเร่งรัดดำเนินการให้เป็นรูปธรรม

**3. การใช้มาตรา 44** ขอให้ทุกส่วนราชการในพื้นที่ชี้แจงให้ประชาชนเข้าใจว่า จะนำมาใช้เฉพาะที่จำเป็นและเพื่อการปฏิรูปประเทศ

**4. ปัญหาภัยหนาว** ขอให้ กกล.รส. ประสาน ปภ. และส่วนราชการที่เกี่ยวข้องในพื้นที่ เข้าให้ การช่วยเหลือโดยเร็ว โดยให้มีการประสานงานกันให้ดี ระวังเรื่องการซ้ำซ้อนของพื้นที่ที่เข้าไปช่วยเหลือ

- อปค. ได้สั่งการให้นำเรียนมาเพื่อโปรดพิจารณาดำเนินการในส่วนที่เกี่ยวข้อง และให้ปลัดจังหวัดแจ้งนายอำเภอถือปฏิบัติด้วย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ส่วนกิจการมวลชน

สำนักกิจการความมั่นคงภายใน

กรมการปกครอง

โทร 02 226 5557